open-index/open-wikipedia-markdown huggingface dataset:
Nizar Qabbani

**Nizar Qabbani** (; 21. maaliskuuta 1923 Damaskos, Syyria – 30. huhtikuuta 1998 Lontoo) oli syyrialainen runoilija, kustantaja ja diplomaatti. Hänet tunnettiin edistyksellisestä ajattelustaan, ja häntä pidetään yhtenä arabimaiden merkittävimmistä nykyrunoilijoista. Monia Qabbanin rakkausrunoja on sävelletty lauluiksi.

Qabbani syntyi Syyrian pääkaupungissa Damaskoksessa kauppiasperheeseen, jonka isä oli syyrialainen ja äiti turkkilainen. Hän oli sukua näytelmäkirjailija Abu Khalil al-Qabbanille. Nizar Qabbani opiskeli lakia Damaskoksen yliopistossa ja ryhtyi valmistuttuaan 1945 diplomaatin uralle. Hän työskenteli Syyrian lähetystöissä ensin Egyptissä, sitten Turkissa, Libanonissa, Britanniassa, Kiinassa ja viimeksi Espanjassa, jossa hän kirjoitti osan parhaasta runotuotannostaan. Vuonna 1966 hän jäi eläkkeelle ja asettui Beirutiin, jonne hän perusti Manshurat-nimisen kustantamon.

Muutamia Qabbanin runoja on julkaistu *[[Kulttuurivihkot]]*-lehdessä Sahban ja Ulla-Liisa Mrouehin sekä Jussi Aron suomentamina sekä Sari Kuustolan suomentamina Suomalais-arabialaisen yhdistyksen vuosikirjassa *Marhaba* 2000.

## Suomennettuja runoja
Sari Kuustolan suomentamia runoja ja esittely julkaisussa *Marhaba. 2000*, Helsinki : Suomalais-arabialainen yhdistys 2000 s. 24–33
* Ei ole rakkauden voittanutta: sarja:
** Viisi tutkielmaa rakkaudesta
** Kättesi kirja
** Ensimmäinen sivu
** Rakastan sinua jotta taivas kohoaisi pikkuisen
** Harmaita hypoteesejä

Muita suomennettuja runoja:
* Abu Jahl ostaa Fleet Streetin, suom. Kalevi Haikara, julkaisussa: *Ajatus vapaa - sana kahleissa: vainottujen, vangittujen, kidutettujen, teloitettujen kirjailijain kansainvälinen ääni*, Helsinki: Like 1998 
* Katkeroituneen kirje, suom. Jussi Aro ja Sahban Mroueh, julkaisussa: *[[Kulttuurivihkot]]* 1980; nro 8
* Raskaana, suom. Jussi Aro ja Sahban Mroueh, julkaisussa: *Kulttuurivihkot* 1980; nro 8
* Beirut, suom. Ulla-Liisa Mroueh ja Sahban Mroueh, julkaisussa: *Kulttuurivihkot* 1982; nro 5
* Sisimmässäni, suom. Ulla-Liisa Mroueh ja Sahban Mroueh, julkaisussa: *Kulttuurivihkot* 1982; nro 5
* Suru on jo kauan ollut ystävämme, suom. Ulla-Liisa Mroueh ja Sahban Mroueh, julkaisussa: *Kulttuurivihkot* 1982; nro 5

## Lähteet

## Aiheesta muualla
* Hanna Hirvonen ja Shurouk Hammoud, Nizar Qabbani,  Kosmi.fi (sisältää runokatkelmia)
* Ayyıldız, Esat. ‘Kudüs’ Adlı İki Şiirin Mukayesesi: Nizâr Kabbânî’nin Kaleminden Arapça ‘el-Kuds’ ve Else Lasker-Schüler’in Kaleminden Almanca ‘Jerusalem’. *Ondokuz Mayıs Üniversitesi İlahiyat Fakültesi Dergisi* 53 (Aralık 2022), 799-824
* İhsan Doğru: Yahya Kemal and Nizar Qabbani: Two Poet-Diplomats in Spain and “Andalus” in their Poems De Gruyter
Wendelstein 7-X

**Wendelstein 7-X** on stellaraattori-tyyppinen koefuusioreaktori. Se sijaitsee Greifswaldissa, Saksassa. Vuonna 2015 valmistunut laite on maailman suurin stellaraattori-tyyppinen reaktori. 

Rengasmaisen laitteen sisällä olevassa tyhjiössä plasma pidetään voimakkaan magneettikentän avulla irti kammion seinämistä. Plasma sytytetään voimakkaalla mikroaaltopulssilla. Stellaraattori-tyyppinen reaktori voi toimia yhteen menoon, kun taas tokamak-reaktori toimii pulsseina. 

Koereaktorin tavoitteena on tutkia pelkästään fuusioplasman hallintaa, ei energian hyötykäyttöä. Vety-kokeet alkoivat 2016 ja neljän vuoden aikana tavoitteena on saada fuusioplasma pysymään hallinnassa jatkuvasti jo puolen tunnin ajan.

## Käyttö
Laitteiston koekäyttö aloitettiin joulukuussa 2015 heliumplasmalla. Noin miljoona astetta kuuma plasma pysyi koossa sekunnin kymmenyksen. Jatkokokeissa lämpötilaksi saatiin 6 miljoonaa astetta.

Helmikuussa 2016 saatiin tuloksia varsinaisesta vetykäytöstä. Plasman lämpötilaksi saatiin jo 80 miljoonaa astetta.

Reaktorissa vetyplasma on saatu pysymään irti seinistä 100 sekunnin ajan, joka on reaktorityypin ennätys.

## Lähteet

## Aiheesta muualla

* Fuusiovoiman valjastaminen on askeleen lähempänä
Madagaskarinkäärmehaukka

**Madagaskarinkäärmehaukka** (*Eutriorchis astur*) on haukkojen heimoon kuuluva päiväpetolintu. Sitä tavataan ainoastaan Madagascarissa.

## Kuvaus
Se on 66&nbsp;cm pitkä, keskikokoinen metsissä elävä haukka. Se on melko tumma, päältä vaalean maanruskea, alta valkoinen, jossa on epäsäännöllistä tummanruskeaa raidoitusta. Pyrstö on pitkä, tumma. Silmät keltaiset, tukeva nokka. Jalat pitkät, vahvat, kellertävät, suomuiset.

Alalaji on saman näköinen, eroaa vain siten, että se on päältä vaaleampi ja alla on rinnassa vaakasuora raidoitus, pyrstö on aika pitkä.

Sen levinneisyys on aiemmin tiedettyä laajempi ja sitä on luultua enemmän. Silti lajin populaatio on hyvin pieni ja se pienenee koko ajan ilmastonmuutoksen, elinalueiden tuhoutumisen ja pirstoutumisen vuoksi. Sen elinalueita ovat kosteat alavat metsät.

## Lähteet
Henri Mäenpää

**Henri Mäenpää** (s. 3. syyskuuta 1988) on suomalainen salibandyn pelaaja, joka edustaa Nokian KrP:ta. Hän on edustanut myös KooVeeta Gunnersia, Ylöjärven Ilvestä ja sveitsiläistä UHC Usteria.

## Lähteet
Mars-luokka (linjalaiva)

**Mars-luokka** oli Britannian kuninkaallisen laivaston kahden 74-tykkisen kolmannen luokan linjalaivan muodostama alusluokka, jonka alukset suunnitteli Sir John Henslow.

## Suunnittelu
Kaksikantisen luokan alusten aseistuksena oli alemmalla tykkikannella 28 kappaletta 32 naulan tykkiä ja ylemmällä tykkikannekka kolmekymmentä 24 naulan tykkiä. Näiden lisäksi puolikannella oli kaksitoista ja etukannella neljä yhdeksän naulan tykkiä.

## Alukset

## Lähteet
*
*

### Viitteet
Hole in One (vuoden 2010 elokuva)

**Hole in One: American Pie Plays Golf** (myös nimellä **ParFection: The Golf Movie**) on vuonna 2010 julkaistu komediaelokuva, jota tähdittää Steve Talley.

*Hole in One* elokuva liitetään usein virheellisesti American Pie -elokuvasarjaan, koska näyttelijä Steve Talley on ollut Amerikan Pie The Naked Mile ja Beta House -elokuvissa.
 
## Näyttelijät

## Aiheesta muualla
*
Saksan keisarikunnan 8. armeija

**Saksan keisarikunnan 8. armeija** () oli Saksan keisarikunnan armeijan yhtymä, joka osallistui ensimmäiseen maailmansotaan.

## Palvelus
Ensimmäisen maailmansodan alkaessa 8. armeija oli sijoitettuna Itä-Preussiin torjumaan Venäjän odotettua hyökkäystä (Suunnitelma XIX). 

Sekavan Gumbinnenin taistelun jälkeen 8. armeijan komentaja Maximilian von Prittwitz määräsi joukot perääntymään. Tämän johdosta hänet korvasi kenraalisotamarsalkka Paul von Hindenburg, jonka esikuntapäällikkönä oli Erich Ludendorff.

Uudessa komennossa armeija oli ratkaisevassa osassa saksalaisten voittaessa Tannenbergin taistelun ja Masurian järvien taistelun.

### Komentajat
* Maximilian von Prittwitz (1913–1914)
* Paul von Hindenburg (1914)
* Otto von Below (1914–1916)
* Hugo von Kathen (1918)
Asekäsi

**Asekäsi** on käsiaseen käyttöön ammattimaisen koulutuksen saaneen henkilön tiedostamaton valmius pitää kättä valmiina aseenkäyttöön. Asekättä pidetään mahdollisimman lähellä vartaloa, jotta aseen saa mahdollisimman nopeasti esiin tarpeen vaatiessa. Asekäden  liikerata on kävellessä huomattavasti lyhyempi kuin toisen käden. 

Tunnettuja asekäden omaavia ovat KGB-koulutuksen saaneet henkilöt Venäjällä. KGB:ssä annettiin perusteellinen koulutus käsiaseen käyttöön kentällä. Salaisen koulutuskäsikirjan mukaan oikeaa kättä tulee pitää mahdollisimman lähellä vartaloa ampumavalmiudessa ja se ei saa tarpeettomasti heilua, jotta aseen saa nopeasti käteen. Lisäksi tulee liikkua kehon vasenpuoli edellä. Henkilö on ikään kuin ampumavalmiudessa koko ajan liikkuessaan. Monet ovat omaksuneet koulutuksen niin hyvin että asekäsi liikkuu vähemmän vanhempanakin ja käsien erilainen liikerata erottuu selvästi videolla.

Tunnettu asekäsi on Venäjän presidentti Vladimir Putinilla, jolla on KGB-koulutus taustanaan. Hänen vasen kätensä liikkuu kiivaammin ja liikerata on pidempi kuin oikean asekäden. Hollantilaiset liiketutkijat on nimenneet Putinin liikkumisen revolverityyliksi. Vastaava tyyli Venäjän johdossa on pääministeri Dmitri Medvedjevillä, puolustusministereillä Anatoli Serdjukovilla ja Sergei Ivanovilla sekä läntisen sotilaspiirin komentajalla Anatoli Sidorovilla.

## Lähteet
Mikko Immonen (urheilija)

**Mikko Immonen** (s. 8. maaliskuuta 1994) on suomalainen salibandyn pelaaja, joka edustaa Salibandyliigan Kooveeta.

## Lähteet
* http://www.kooveesalibandy.fi/joukkue1/pelaajat.html?p=63379
Mai Masri

**Mai Masri** (s. 1959 Jordania) on palestiinalainen elokuvaohjaaja ja -tuottaja, joka on tehnyt kymmenkunta elokuvaa, varhaisimmat niistä yhdessä aviomiehensä Jean Khalil Chamounin kanssa.

Mai Masri syntyi Jordaniassa texasilaisen äidin ja tunnetun palestiinalaisen teollisuusmiehen ja poliitikon Munib al-Masrin tyttäreksi. Hän kiinnostui elokuvasta ja valokuvauksesta lukioaikoinaan Beirutissa. Vuonna 1977 hän lähti Yhdysvaltoihin opiskelemaan elokuvaa ja suoritti bachelor-tutkinnon San Franciscon valtionyliopistossa 1981.

Masri on tuottanut ja ohjannut monia kansainvälisesti palkittuja dokumenttielokuvia Palestiinan naisten ja lasten asemasta. Näitä ovat *Children of Fire* (1991) ja *Children of Shatila* (1998). Niitä ennen, Libanonin sisällissodan loppuvuosina Mai Masri ja Jean Khalil Chamoun kuvasivat palestiinalaisen siviiliväestön kohtaloita Beirutin alueella ja eteläisessä Libanonissa, tuloksena dokumenttielokuvat *Under the Rubble* (1983), *Wild Flowers* (1987), *War Generation-Beirut* (1989) ja *Suspended Dreams* (1992). Vuonna 1995 sai ensi-iltansa Masrin elokuva palestiinalaisesta lainsäätäjästä ja aktivistista Hanan Ashrawista.

Mai Masrin ensimmäinen näytelmäelokuva on vuonna 2015 ensi-iltansa saanut *3000 Layla* (*3,000 Nights*).

### Filmografiaa
* *Under the Rubble* (1983)
* *Wild Flowers: Women of South Lebanon* (1987)
* *War Generation* (1989)
* *Children of Fire* (1990)
* *Suspended Dreams* (1992)
* *Hanan Ashrawi: A Woman of Her Time* (1995)
* *Children of Shatila* (1998)
* *Hlam al-manfa* (2001)
* *Yaumiyat Beirut: haqa'eq wa akadheeb wa* (2006)
* *33 yaoum* (2007)
* *3000 Layla* (2015)

## Lähteet

## Aiheesta muualla
*
Mikko Immonen

**Mikko Immonen** on seuraavien henkilöiden nimi:

* Mikko Immonen (1933–2017), suomalainen poliitikko, keskustan puoluesihteeri
* Mikko Immonen (s. 1950), suomalainen poliitikko, vasemmistoliiton kansanedustaja
* Mikko Immonen (s. 1994), suomalainen salibandyn pelaaja.
Mohammad-Reza Shajarian

**Mohammad-Reza Shajarian** () (s. 23. syyskuuta 1940 Mašhad, Iran – 8. lokakuuta 2020) oli iranilainen laulaja, jota pidetään yhtenä klassisen iranilaisen lauluperinteen parhaista tulkeista.

Shajarianilla oli merkittävä rooli 1980-luvulla musiikin esittämisen rajoituksien lieventämisessä Iranissa. Hän esiintyy säännöllisesti kotimaassaan ja ulkomailla ja on levyttänyt monia albumeja. Hänen konserttiesiintymisiään on tallennettu DVD-levyille.

Shajarian kuuluu perinteistä iranilaismusiikkia elvyttäneeseen sukupolveen, joka aloitti työnsä jo ennen maan islamilaista vallankumousta. Muita ovat Hossein Alizadeh (s. 1951), Mohammad-Reza Lotfi (s. 1947) ja Parviz Meshkatian (s. 1955), josta tuli myös Shajarianin vävy. Shajarianin poika on muusikko Homayoun Shajarian. 

Shajarian toimi 1960-luvun alkupuolen opettajana Khorasanin maakunnassa. Vuonna 1967 hän muutti Teheraniin ja toimi vuoteen 1977 asti Iranin yleisradioyhtiössä. Samalla hän aloitti uransa ammattimuusikkona. Vuosina 1979–1982 hän oli esiintymislakossa islamilaisen vallankumoushallituksen kiellettyä musiikin esittämisen.

Vuonna 1999 Shajarianille myönnettiin Unescon musiikkipalkinto.

## Lähteet

## Aiheesta muualla
Arvid Vonk

**Arvid Vonk** (s. 25. syyskuuta 1994 Pori) on salibandypelaaja, joka edustaa Karhuja. Hän on edustanut myös Nokian KrP:tä, Kooveeta ja FBT Poria. Vonkin isä on hollantilainen, ja Vonkilla on kaksoiskansalaisuus. 

## Lähteet
* http://www.kooveesalibandy.fi/joukkue1/pelaajat.html?p=83504 

### Viitteet
Chevrolet Astro

**Chevrolet Astro** on Chevroletin vuosina 1985–2005 valmistama pakettiautomalli, josta valmistettiin myös tila-autoversiota. Samaa autoa myytiin myös **GMC Safari** -nimisenä.

## Astron ja Safarin sukupolvet

Tiedosto:1st Chevrolet Astro.jpg|Astron ensimmäinen sukupolvi
Tiedosto:1st-GMC-Safari.jpg|Safarin ensimmäinen sukupolvi
Tiedosto:Chevrolet-Astro-cargo.jpg|Astron toinen sukupolvi
Tiedosto:GMC Safari.JPG|Safarin toinen sukupolvi



## Aiheesta muualla

* AstroSafari.com 
* AstroSafariVans.com
Panssariarmeija Afrika

**Panssariarmeija Afrika** oli Saksan maavoimien kesällä 1941 muodostettu panssariarmeija toisessa maailmansodassa. Armeija taisteli koko olemassaolonsa ajan Pohjois-Afrikassa, kunnes sen joukot antautuivat liittoutuneille Tunisiassa 1943.

## Panssariryhmä Afrika
Kesällä 1941 OKW määräsi muodostettavaksi Afrikkaan uuden yhtymän panssariryhmä Afrikan (), joka perustettiin 1. syyskuuta. Ryhmä muodostettiin Saksan Afrikan armeijakunnasta ja saksalaisista upseereista, jotka olivat palveluksessa Italian Afrikan joukkojen esikunnassa. Erwin Rommel määrättiin 15. elokuuta panssariryhmän komentajaksi ja armeijakunnan komentajaksi tuli Ludwig Crüwell.

## Ryhmästä armeijaksi
Ryhmään kuuluivat 21. tammikuuta 1942 Saksan Afrikan armeijakunnan lisäksi Saksan 90. kevyt divisioona ja Italian XX motorisoitu armeijakunta sekä XXI ja X jalkaväkiarmeijakunnat. Motorisoituun divisioonaan kuuluivat panssaridivisioona Ariete ja motorisoitudivisioona Trieste. Jalkaväkidivisiooniin kuuluivat jalkaväkidivisioonat Pavia, Trento, Sabratha sekä Bologna ja Brescia.

Ryhmä muutettiin panssariarmeija Afrikaksi () 22. tammikuuta 1942 Hitlerin antamalla käskyllä. Lokakuussa 1942 armeijan nimeksi tuli saksalais-italialainen panssariarmeija () helmikuuhun 1943 saakka.

El Alameinin tappion jälkeen ja liittoutuneiden vallatessa läntisen Pohjois-Afrikan OKW vielä kerran vahvisti asemaansa Afrikassa muodostamalla XC armeijakunnan Tunisiassa 19. marraskuuta 1942 ja muodostamalla 8. joulukuuta 5. panssariarmeijan. Panssariarmeija Afrikasta muodostettiin samassa yhteydessä Italian 1. armeija, joka oli italialaisen kenraalin alaisuudessa.

## Lähteet
* 
* 

### Viitteet
Kirill Kaprizov

**Kirill Olegovitš Kaprizov** (; s. 26. huhtikuuta 1997 Novokuznetsk) on venäläinen jääkiekkoilija, joka pelaa NHL-joukkue Minnesota Wildissa. Hän on pelipaikaltaan laitahyökkääjä. Hänet varattiin vuonna 2015 varausvuorolla 135.

## Ura
### Seuraura
Kaprizovin kasvattajaseura on Metallurg Novokuznetsk. Hän aloitti jääkiekkoilun neljävuotiaana ja pelasi aluksi puolustajana. Joukkue varasi hänet ensimmäisenä pelaajana . 

Kaprizov pelasi kauden 2013–2014 juniorisarja MHL:ssä Kuznetskie Medvedissä. Hän teki KHL-debyyttinsä Metallurg Novokuznetskissa kaudella 2014–2015, jolloin hän pelasi 31 ottelua tehopistein 4+4=8. Kaprizov pelasi osan kaudesta myös MHL:ssä Kuznetskie Medvedin riveissä. Minnesota Wild varasi hänet viidennellä kierroksella 135. vuorolla .

Elokuussa 2015 Kaprizov teki Novokuznetskin kanssa kolmivuotisen jatkosopimuksen. Kauden 2016–2017 alla Novokeznetsk myi Kaprizovin Salavat Julajev Ufaan. Heinäkuussa 2020 Kaprizov teki tulokassopimuksen NHL-seura Minnesota Wildin kanssa.

Kaprizov teki NHL-tulokaskaudellaan 2020–2021 55 runkosarjaottelussa tehopisteet 27+24=51. Kauden päätteeksi hänet palkittiin parhaan tulokaspelaajan palkinnolla, Calder Memorial Trophylla.

Syyskuussa 2021 Kaprizov teki Wildin kanssa viiden vuoden mittaisen ja yhteensä 45 miljoonan dollarin arvoisen jatkosopimuksen. 1. tammikuuta 2023 Kaprizov oli tehnyt keskimäärin kolmanneksi eniten maaleja per ottelu NHL:n aktiivipelaajista, kun huomioon otettiin enemmän kuin yhden ottelun pelanneet pelaajat. Hän oli tehnyt pelaamassaan 172 ottelussa 94 maalia, eli 0,55 maalia per ottelu.

Syyskuussa 2025 Kaprizov teki Wildin kanssa kahdeksanvuotisen ja yhteensä 136 miljoonan dollarin arvoisen jatkosopimuksen, joka alkaa kaudesta 2026–2027. Sopimuksen keskiansio on 17 miljoonaa dollaria kaudessa. Kyseessä oli NHL:n historian rahakkain sopimus.

### Maajoukkueura

Kaprizov oli voittamassa olympiakultaa venäläisten olympiaurheilijoiden joukkueessa 2018. Kaprizov pelasi alle 18-vuotiaiden MM-kilpailuissa vuonna 2015 toimien Venäjän varakapteenina. Hän pelasi myös vuoden 2016 nuorten maailmanmestaruuskisoissa.

## Tilastot

## Lähteet
*

### Viitteet
Tatsjana Myslivtšik

**Tatsjana Myslivtšik** (s. 15. marraskuuta 1989) on valkovenäläinen lentopalloilija, joka edustaa salolaista LP Viestiä. 

Kotimaassaan Valko-Venäjällä Myslivtšik edusti Mintšanka Minskin joukkuetta saavuttaen seitsemän perättäistä mitalia, kruununa maan mestaruus 2010.

Myslivtšik siirtyi Mestaruusliigaan kaudeksi 2014-2015 liiganousija LP-Vampulan joukkueeseen. Joukkue selviytyi puolivälieriin, jossa se kärsi 0-3-otteluvoitoin tappion tulevalle mestarijoukkueelle LP Viestille.

Salolaisjoukkue solmi Myslivtšikin kanssa vuoden mittaisen sopimuksen 18.3.2015. Kausi LP Viestissä katkesi joulukuun alussa tulleesseen polvivammaan. Joukkue saavutti kaudella Suomen Cupin voiton ja SM-hopean.

Myslivtšik on pelipaikaltaan passari ja hänen pituutensa on 181 cm.

## Mestaruusliigan runkosarjassa ja pudotuspeleissä
Henkka & Niki vs. Amerikka

**Henkka & Niki vs. Amerikka** on ruokaohjelma, jossa Henri Alén ja Niki Thieulon haastavat maailman parhaita amerikkalaisia ammattilaiskokkeja kaksintaisteluun, tekemällä molemmat omat versionsa annoksista. Ohjelman kertojana toimii Sasu Moilanen. Ensimmäinen tuotantokausi alkoi Jim-kanavalla 10. maaliskuuta 2013. Toinen tuotantokausi 16. maaliskuuta 2014. Kolmas tuotantokausi 29. maaliskuuta 2015.

## Ensimmäinen tuotantokausi

## Toinen tuotantokausi

## Kolmas tuotantokausi

## Lähteet
Nikkarinkaarron tuulipuisto

**Nikkarinkaarron tuulipuisto** on Pohjois-Pohjanmaalla Raahen Nikkarinkarrolla sijaitseva tuulivoimapuisto, jossa toimii 10 tuulivoimalaitosta. Niiden kokonaiskapasiteetti on 34,5 megawattia ja vuosituotanto noin 110 gigawattituntia (tai 102 GWh ). Voimalat on rakennuttanut Suomen Hyötytuuli Oy, joka myös omistaa ne. Voimaloiden operaattori on Porin Energia .

## Yleistä
Tuulivoimapuisto sijaitsee Raahen keskustaajamasta 28 kilometriä ja Vihannilta 10 kilometriä lounaaseen aivan Pyhäjoen vastaisella kuntarajalla. Voimala-alue on 3,2 kilometriä pitkä, 1,2 kilometriä leveä, ja sen voimalat sisältävän alueen pinta-ala on noin 2,3 neliökilometriä. Voimalat sijaitsevat paikannimistön mukaan Kakaranevan, Nikkarinkaarron, Honkanevan ja Kattilankankaan ympäristöissä. Voimala-alueelle johtaa tie Vihannin ja Pyhäjoen kirkonkylän väliseltä maantieltä (seututie 790). Tältä tieltä lähtee kuusi sivutietä, joiden varsilla ovat kaikki 10 tuulivoimalaa. Tuulivoimalaitokset ovat kaikki tanskalaisen Vestaksen valmistamia Vestas V126-mallia, jonka napakorkeus on 137 metriä, tuuliturbiinin halkaisija 126 metriä ja kapasiteetti 3,45 megawattia. 

## Rakentaminen ja laajentaminen
Hankkeen YVA-menettely saatiin päätökseen vuonna 2013. Nikkarinkaarron lisäksi Raahen itäosiin on suunnitteilla viisi muuta tuulivoima-aluetta, joille tehtiin yhteinen ympäristövaikutusten arviointi. Siinä otettiin huomioon kaikkien suunnitteilla olevien tuulipuistojen ympäristövaikutukset sekä niiden yhteisvaikutukset. Nikkarinkaarron tuulivoimapuiston osayleiskaava astui voimaan 12.12.2014. Tuulipuiston rakennustyöt alkoivat kesällä 2015, ja puisto vihittiin käyttöön kesäkuussa 2016. Puiston pääurakoitsijana toimi Eltel Networks ja sähkölaitteet toimitti ABB. Hankkeen kustannus oli 50 miljoonaa euroa.

Puistoa ollaan laajentamassa lisäämällä siihen vielä 5 tuulivoimalaa, joiden kokonaiskapasiteetti kasvaisi 8,5 megawatilla. Laajentamiseen tarvittava kaavoituksen laajenusaloite hyväksyttiin Raahen kaupunginvaltuustossa 13.3.2023.

## Katso myös
* Luettelo Suomen tuulivoimaloista

## Lähteet

## Aiheesta muualla
* Hyötytuuli Oy:n kotisivut
* Reposaaren tuulipuisto (valitse valikosta, valokuvia)
*
Outi Immonen

**Outi Immonen** (s. 9. kesäkuuta 1987) on suomalainen lentopalloilija, joka edustaa salolaista LP Viestiä. 

Immonen on 163-senttinen liberopelaaja, joka on pelannut Mestaruusliigassa Joensuun Prihoissa, Pislaplokissa, Pieksämäki Volleyssa, Oriveden Ponnistuksessa ja kaudella 2015–2016 LP Viestissä kauden kussakin.

Luokanopettajan ammatin hankkinut Immonen voitti A-tytöissä SM-kultaa 2006 Ajo-Klp Teamissä. Liigassa hän debytoi 6.10.2007 Salon Viestiä vastaan Prihojen joukkueessa.

## Mestaruusliigan runkosarjassa ja pudotuspeleissä

## Lähteet
Lovisa Rosenlund

**Lovisa Antintytär Rosenlund** (14. huhtikuuta 1792 Jomala – 28. syyskuuta 1900 Jomala) oli pitkäikäinen suomalainen. Hän oli itsellisen leski. Hän syntyi Jomalassa ja kuoli siellä 108 vuoden ja 167 päivän ikäisenä. 

Nähtävästi Rosenlund oli kuitenkin syntynyt 5.9.1801, eli "vain" 99-vuotiaaksi eikä päässyt Suomen vanhimmaksi. Selitys on Jomalan kirkonkirjoissa todennäköisesti tapahtunut sekaannus. Rippikirjassa 1821–28 on samaan taloon Svibyssä kirjattu Lovisa Andersdotter -nimisiä naisia peräti neljään otteeseen. Yksi heistä, 14.4.1792 syntynyt puosun tytär (Maija) Lovisa Andersdotter kuoli 1826. Hänen syntymäpäivänsä ei kuitenkaan poistunut kirkonkirjoista, vaan se merkittiinkin 5.9.1801 syntyneen lampuotin tyttären Lovisa Andersdotterin kohdalle. Väärä syntymäpäivä näyttää seuranneen tätä Lovisaa niin, että häntä luultiin 9 vuotta todellista vanhemmaksi.

## Lähteet
*http://www.tuomas.salste.net/suku/vanhimmat.html
Karbidopa

**Karbidopa** (C10H14N2O4) on hydratsiineihin kuuluva orgaaninen yhdiste. Yhdistettä käytetään lääketieteessä Parkinsonin taudin hoitoon yhdessä levodopan tai levodopan ja entakaponin kanssa.

## Ominaisuudet, vaikutusmekanismi ja käyttökohteet
Karbidopa on huoneenlämpötilassa valkoista tai ruskehtavaa kiteistä ainetta, joka on käytännössä veteen liukenematonta. Yhdiste liukenee orgaanisiin liuottimiin kuten alkoholeihin. Karbidopa on optisesti aktiivinen yhdiste ja sen S-enantiomeerin ominaiskiertokyky metanoliliuoksessa on –17,3°.

Karbidopa on aromaattisten L-aminohappojen dekarboksylaasientsyymin eli dopadekarboksylaasin inhibiittori. Tämä entsyymi metaboloi levodopan dopamiiniksi ennen sen ehtimistä aivoihin. Karbidopa ei läpäise veri-aivoestettä ja estää levodopan metaboloitumista ennen kuin levodopa pääsee läpäisemään aivo-veriesteen. Tämän vuoksi käytettäessä karbidopaa yhdessä levodopan tai levodopan ja entakaponin kanssa voidaan levodopan annostusta pienentää, mikä vähentää levodopan haittavaikutuksia. Karbidopaa ja levodopaa voidaan käyttää myös levottomien jalkojen oireyhtymän hoitamiseen.

## Synteesi
Karbidopan synteesin lähtöaine on joko 4-hydroksi-3-metoksipropiofenoni tai 3,4-dimetoksipropiofenoni. Nämä ketonit reagoivat vetysyanidin tai alkalimetallisyanidien kanssa muodostaen syanohydriinin. Tämä syanohydriini reagoi hydratsiinin kanssa hydratsiinijohdannaiseksi, joka hydrolysoidaan vetykloridin ja vetybromidin vaikutuksesta karbidopaksi. Näin syntyy raseeminen seos, josta S-enantiomeeri erotetaan resoluutiolla.
:

## Lähteet
Anna Czakan

**Anna Czakan** (s. 19. heinäkuuta 1996) on suomalainen lentopalloilija, joka edustaa salolaista LP Viestiä. Hänen kasvattajaseuransa on Salon Viesti. Czakanin isoisä on puolalainen ja isä englantilainen.

Lentopalloharrastuksen 7-vuotiaana aloittanut keskitorjuja palkittiin 2014 A-tyttöjen SM-lopputurnauksen parhaaksi pelaajaksi joukkueessaan Salon Viesti sijoituttua viidenneksi. Czakan toimi samalla kaudella myös Viestin 1-sarjajoukkueen kapteenina joukkueen yllettyä pudotuspeleihin.

Czakan oli mukana yhdessä Mestarien liigan ottelussa kaudella 2014–2015 LP Viestin paidassa ja siirtyi seuran liigajoukkueeseen kaudeksi 2015–2016. Mestaruusliigan lisäksi Czakan on pelannut kaudella myös kasvattajaseuransa 1-sarjajoukkueessa.

Czakan oli voittamassa LP Viestille SM-hopeaa 2016 ja SM-kultaa 2017 ja 2021. Hän voitti koko liigan LähiTapiolan Pistekilpailun kaudella 2017–2018 tehden myös harvinaiset 50+50 eli yli 50 torjuntaa ja 50 ässää runkosarjassa. Hänet valittiin kaudella 2020–2021 Mestaruusliigan parhaaksi pelaajaksi. Hänet on valittu Mestaruusliigan kuukauden pelaajaksi tammikuussa 2018 ja lokakuussa 2020.

Czakan valittiin naisten maajoukkueryhmään ensimmäisen kerran keväällä 2017. Hän on pelannut Suomen maajoukkueessa 30 maaottelua syyskuun 2025 loppuun mennessä.

Vuonna 2022 Czakan sai kuulla jo nuoruudesta saakka vaivanneiden sydämensä rytmihäiriöiden vakavuudesta, ja hänen mieltään horjuttivat myös useat läheisten sukulaisten kuolemat ja äidin vakavan sairauden uusiutuminen. Nilkkavammakin pakotti hänet tauolle. Vuonna 2023 Czakanille tehtiin sydänoireiden hoitotoimenpiteenä ablaatio. Hän palasi Mestaruusliigaan kahden vuoden tauon jälkeen vuonna 2024.

Czakan aloitti vuonna 2024 fysioterapeutin opinnot Turun ammattikorkeakoulussa.

## Mestaruusliigan runkosarjassa ja pudotuspeleissä

## Lähteet
Kalervo Saarela

**Kalervo Saarela** (25. maaliskuuta 1925 Helsinki – 22. tammikuuta 2019 Espoo) oli suomalainen juristi. Hän oli korkeimman hallinto-oikeuden hallintoneuvos (tuomari) vuodesta 1977.

Saarela kirjoitti ylioppilaaksi Helsingin normaalilyseosta 1945, suoritti ylemmän oikeustutkinnon 1953 ja sai varatuomarin arvon 1960.

## Lähteet
Sari Tauriainen

**Sari Tauriainen** (s. 23. joulukuuta 1982) on suomalainen lentopalloilija, joka edusti kaudella 2015–2016 salolaista LP Viestiä voittaen Suomen Cupin mestaruuden sekä hopeaa Mestaruusliigassa. 

Tauriainen pelasi ensimmäisen liigaottelunsa vasta 32-vuotiaana, kun LP Viesti kiinnitti hänet joukkueeseen kaudeksi 2015–2016. Tätä ennen kuusamolaislähtöinen Tauriainen oli pelannut kahta 2-sarjakautta lukuun ottamatta 1-sarjaa kaudesta 1999–2000 lähtien.

Pelipaikaltaan Tauriainen on passari ja hänen kasvattajaseuransa on Kuusamon Pallo-Karhut.

## Lähteet
Saarenheimo

**Saarenheimo** on muun muassa seuraavien suomalaisten sukunimi:

* Eero Saarenheimo (1919–2018), Yleisradion toimittaja
* Juho Saarenheimo (1896–1947), suojeluskuntaupseeri ja liikemies
* Kerttu Saarenheimo (1922–2011), kirjallisuudentutkija, professori
* Mikko (Sulo Mikael) Saarenheimo, vuoteen 1906 *Rask* (1887–1980), kirjallisuudentutkija
* Pekka Saarenheimo (s. 1982), jääkiekkoilija
Sage Northcutt

**Sage Monroe Northcutt** (s. 1. maaliskuuta 1996 Katy, Texas) on yhdysvaltalainen vapaaottelija ja entinen potkunyrkkeilijä ja karateka. 182 senttimetriä pitkä ja 70 kilogrammaa painava Northcutt kilpailee kevytsarjassa.

## Alkuvuodet
Northcutt aloitti kamppailulajien harrastamisen 4-vuotiaana ja aloitti kilpailemisen nuorten tasolla 6-vuotiaana erilaisissa kamppailulajiturnauksissa. Hän voitti yhteensä 77 eri maailmanmestaruutta 12 ikävuoteen mennessä. Hänestä tuli myös 9-vuotiaana nuorin Sport Karate lehden kannessa ollut henkilö. Northcutt otteli myös potkunyrkkeilyn parissa amatööritasolla tilastolla 15–0. Hänellä on kolmannen asteen musta vyö niin taekwondossa kuin kajukenbossakin. Joulukuussa 2015 Northcutt on UFC:n nuorin ottelija.

## Vapaaottelu
Northcutt otteli aluksi amatööritasolla Legacy FC vapaaotteluorganisaatiossa, jossa hänen tilastonsa oli 5–1. Northcutt hävisi ensimmäisen ottelunsa, mutta voitti sen jälkeen viisi, joista ainoastaan yksi päättyi tuomariäänin. Northcutt voitti kevytsarjan ja välisarjan mestaruudet.

Northcutt otteli ensimmäisen ammattilaisottelunsa marraskuussa 2014 Tim Lashleytä vastaan voittaen teknisellä tyrmäyksellä. Hän otteli alkuvuodet texasilaisessa Legacy Fighting Championship -organisaatiossa ennen siirtymistään UFC:hen.

### UFC
Northcutt otteli ensi kerran UFC:ssä lokakuussa 2015 Francisco Trevinoa vastaan *[[UFC 192]]* -tapahtumassa. Hän voitti kamppailun 57 sekunnissa teknisellä tyrmäyksellä. Northcutt otteli samana vuonna toisen ottelunsa joulukuussa Cody Pfisteria vastaan, jonka hän voitti giljotiinikuristuksella toisen erän alussa.

Northcutt oli voittanut seitsemän ammattilaisottelua peräkkäin, kunnes hävisi tammikuussa 2016 Bryan Barberenalle käsitriangeli kuristuksella toisessa erässä. Ottelu käytiin välisarjassa. Heinäkuussa 2016 Northcutt palasi takaisin kevytsarjaan ja kohtasi Enrique Marínin *[[UFC 200]]* -tapahtumassa. Hän voitti kolmieräisen kamppailun tuomariäänin.

Joulukuussa 2016 Northcutt otteli toisen kerran välisarjassa. Hän hävisi ottelunsa Mickey Gallia vastaan toisen erän alussa takakuristuksella.

## Vapaaottelutilastot

## Lähteet
Uupune

**Uupune** oli kylä Karjalankannaksella Kivennavan pitäjässä viitisen kilometriä Kirkonkylästä koilliseen Terijoki–Viipuri-maantien varressa. Uupuneen viisi taloa olivat tiiviinä rykelmänä tien varressa.

Nykyisin talojen paikat ovat metsittyneet. Hävinneen Uupuneen kylän sijannin löytää Pervomaiskojesta pohjoiseen Rybatski Hutorin lomakylän jälkeisestä neljän tien risteyksestä. Hieman tiestä kauempana sijainneen Munnen talon paikalla on peltoa.

## Lähteet
Finlandia Group

**Finlandia Group Oyj** on henkilöstönsä ja asiakkaidensa kokonaan omistama suomalainen varainhoitoyhtiö. 

## Finlandia Groupin historia
Finlandia perustettiin vuonna 2000 Tampereelle nimellä Sijoitustalo Finlandia. Se toimi ensimmäiset kymmenen vuotta vakuutusmeklarina ja muun muassa Skandia Lifen asiamiehenä. Yrityksen johdossa oli useita entisiä jääkiekkomaalivahteja: toimitusjohtajana Mika Manninen, myyntijohtajana Hannu Kamppuri ja sijoitusasiantuntijana Kari Takko. Vuosina 2007–2008 Finlandia Group välitti muun muassa Lehman Brothersin indeksilainoja sanoen niitä riskittömiksi. Lehman Brothersin konkurssi muutti sijoitukset arvottomiksi.

Vuodesta 2010 Finlandia on ollut sijoituspalvelus sen jälkeen, kun Finanssivalvonta laajensi yhtiön toimilupaa omaisuudenhoitoon ja kaupankäyntiin omaan lukuun ja antoi sille rahastoyhtiötoimiluvan. Asiakkailla on käytössä Finlandian omien rahasto-, omaisuudenhoito- ja välitystuotteiden lisäksi kansainvälisen kumppaniverkoston sijoitusvaihtoehtoja.

Finlandia Group toimii nykyään 17 paikkakunnalla Suomessa: Helsingissä, Forssassa, Hämeenlinnassa, Joensuussa, Jyväskylässä, Kokkolassa, Kuopiossa, Lahdessa, Lappeenrannassa, Mikkelissä, Oulussa, Porissa, Rovaniemellä, Seinäjoella, Tampereella, Turussa ja Vaasassa.

Vuonna 2010 Finlandia Groupin pääkonttori siirrettiin Tampereelta Helsingin Aleksanterinkadulle. Vuonna 2012 Finlandia Group aloitti yhteistyön SEB Life International -vakuutusyhtiön kanssa. Vuonna 2014 Finlandia Group aloitti yhteistyön Generali Pan Europe -vakuutusyhtiön kanssa.

Finlandia Groupin pääkonttori muutettiin nykyiselle paikalleen Helsingin Etelärantaan vuonna 2015. Vuonna 2017 Finlandia Group laajensi liiketoimintaansa yritysrahoitukseen tarjoten suomalaisille yrityksille myyntisaatavien laskurahoitusta ja yritysluottoja.

## Lähteet

## Aiheesta muualla
* Finlandian tarina
Olga Podtšufarova

**Olga Vladimirovna Podtšufarova** (, s. 5. elokuuta 1992 Moskova) on venäläinen uransa lopettanut ampumahiihtäjä. Hän edusti seuratasolla Junost Moskovaa.

Podtšufarova osallistui Sotšin talviolympialaisissa 2014 normaalimatkalle ollen 49:s. Kontiolahden MM-kilpailuissa 2015 Podtšufarovan paras sijoitus oli takaa-ajon 27:s. Hochfilzenin MM-kilpailuissa 2017 hän hiihti avausosuuden pronssia saaneessa Venäjän sekaviestijoukkueessa. Nuorten MM-kilpailuista hänellä on yksi kulta, yksi hopea ja yksi pronssi.

Podtšufarova debytoi maailmancupissa maaliskuussa 2013 ollen Sotšin pikamatkalla 58:s. Ensimmäiset pisteensä hän saavutti samassa kuussa Hanty-Mansijskissa ollen pikamatkalla 30:s. Kymmenen parhaan joukkoon Podtšufarova sijoittui ensimmäisen kerran joulukuussa 2014 oltuaan neljäs Hochfilzenin pikamatkalla ja takaa-ajossa. Ensimmäisen palkintosijansa hän saavutti oltuaan kolmas Pokljukan yhteislähtökilpailussa joulukuussa 2015. Ensimmäisen voiton Podtšufarova saavutti Anterselvan pikamatkalla tammikuussa 2016.

Podtšufarova lopetti uransa ampumahiihtäjänä keväällä 2018.

## Lähteet
Ahti Saarenpää

**Ahti Erik Saarenpää** (s. 1946) on suomalainen  oikeustieteilijä ja emeritusprofessori. Hän oli 1981–2014 Lapin yliopiston yksityisoikeuden professori ja vuodesta 2002 oikeustieteiden tiedekunnan dekaani.

Saarenpää suoritti oikeustieteen kandidaatin tutkinnon Helsingin yliopistossa 1970 ja oikeustieteen lisensiaatin tutkinnon 1973. Hänen väitöskirjansa hyväksyttiin Helsingin yliopistossa 1980. 

## Julkaisuja
* Ahti E. Saarenpää. *Tasajaon periaate: tutkimus jäämistöoikeudellisen tasajaon periaatteen toteuttamisesta tuomioistuinkäytännössä*. Juridica, 1980,  (nid.),  (sid.)
* Ahti E. Saarenpää. *Pesänselvittäjä ja pesänjakaja. Ensimmäinen osa*. Condictio, 1980 .
* Aulis Aarnio, Ahti E. Saarenpää, Pekka Santala. *Maatilan sukupolvenvaihdos*. A-tieto: 1983 .
* Ahti Saarenpää. *Avioliittolain muutokset*. Artikla, 1989. (Artikla ry:n julkaisuja). . – 4. uud. p. Artikla, 1992. Sarja: Artikla ry:n julkaisuja 
* Ahti Saarenpää. *Vajaavaltainen kuolinpesässä*. Artikla, 3.p. 1991, (Artikla ry:n julkaisuja). .
* Ahti Saarenpää. *Perintö ja jäämistö: jakosäännösten ja jakoon vaikuttavien säännösten tulkintoja*. Pandecta, 1994. .
* Ahti Saarenpää (toim.), Tuomas Pöysti (toim.). *Tietoturvallisuus ja laki: näkökohtia tietoturvallisuuden oikeudellisesta sääntelystä: tutkimusraportti*, Valtiovarainministeriö, hallinnon kehittämisosasto: 1997 .
* Risto Haavisto. (toim.) *Oikeusjärjestys 2000, osa 1*, Lapin yliopisto, 2000, (Lapin yliopiston oikeustieteellisiä julkaisuja. ISSN 0788-7671; 28). . – 7. täyd. p. Lapin yliopisto, 2011 Sarja: Lapin yliopiston oikeustieteellisiä julkaisuja 56. Sarja C, 0788-7671  
* Eero Yrttiaho, Ahti Saarenpää, Esko Oikarinen. (toim.) *Pohjoisen oikeutta neljännesvuosisata: Rovaniemen hovioikeus 1979–2004: juhlajulkaisu*, Lapin yliopisto, 2004, (Pohjois-Suomen tuomarikoulun julkaisuja). .

## Lähteet
Mestarien liigan kauden 2015–2016 pudotuspelit

Jalkapallon **Mestarien liigan kauden 2015–2016 pudotuspelit** pelattiin 16. helmikuuta – 28. toukokuuta 2016. Pudotuspelien kaikki ottelut pelattiin kaksiosaisina, paitsi loppuottelu, joka pelattiin yksiosaisena San Sirolla, Milanossa.

## Ohjelma
Kaikki pudotuspelivaiheen otteluparien arvonnat suoritetaan UEFA:n pääkonttorissa Nyonissa, Sveitsissä.

## Eteneminen

Pudotuspelien ensimmäiselle kierrokselle selvisivät lohkojen ensimmäiseksi ja toiseksi sijoittuneet, yhteensä 16 joukkuetta. Ensimmäisellä kierroksella samaan ottelupariin ei voi päästä kahta joukkuetta samasta maasta. Puolivälieristä lähtien arvonta on vapaa.

Pudotuspeleissä joukkue, joka johtaa kahden ottelun jälkeen otteluiden yhteistuloksen perusteella etenee seuraavalle kierrokselle. Jos pudotuspeleissä joukkueiden yhteistulos kahdesta ottelusta on tasan, eikä kumpikaan etene jatkoon vierasmaalisäännön turvin, pelataan yhteensä 30 minuutin jatkoaika, kaksi kertaa 15 minuuttia. Jos ottelu on edelleen tasan jatkoajan jälkeen, seuraa rangaistuspotkukilpailu. Myös jatkoajalla vierasmaalisääntö otetaan huomioon.

17. heinäkuuta 2014 UEFA:n hätäpaneelin pitämässä kokouksessa päätettiin, että venäläisiä eikä ukrainalaisia joukkueita voida arpoa samaan alkulohkoon maiden välisen poliittisesti epävakaan tilanteen johdosta.

## Joukkueet

## Pudotuspelikaavio



## Neljännesvälierät
Neljännesvälieräparien arvonta suoritettiin 14. joulukuuta 2015. Ensimmäiset osaottelut pelattiin 16., 17., 23. ja 24. helmikuuta 2016. Toiset osaottelut pelattiin 8., 9., 15. ja 16. maaliskuuta 2016.


|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Ottelut




*Paris Saint-Germain voitti 4–2 yhteistuloksella.*





*Benfica voitti 3–1 yhteistuloksella.*





*Wolfsburg voitti 4–2 yhteistuloksella.*





*Real Madrid voitti 4–0 yhteistuloksella.*





*Barcelona voitti 5–1 yhteistuloksella.*





*Bayern München voitti 6–4 yhteistuloksella.*





*0–0 yhteistulos. Atlético Madrid voitti 8–7 rangaistuspotkukilpailussa.*





*Manchester City voitti 3–1 yhteistuloksella.*

## Puolivälierät
Puolivälieräparien arvonta suoritettiin 18. maaliskuuta 2016. Ensimmäiset osaottelut pelattiin 5. ja 6. huhtikuuta 2016. Toiset osaottelut pelattiin 12. ja 13. huhtikuuta 2016.


|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Ottelut




*Bayern München voitti 3–2 yhteistuloksella.*





*Atlético Madrid voitti 3–2 yhteistuloksella.*





*Real Madrid voitti 3–2 yhteistuloksella.*





*Manchester City voitti 3–2 yhteistuloksella.*

## Välierät
Välieräparien arvonta suoritettiin 15. huhtikuuta 2016. Ensimmäiset osaottelut pelattiin 26. ja 27. huhtikuuta 2016. Toiset osaottelut pelattiin 3. ja 4. toukokuuta 2016.


|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Ottelut




*Real Madrid voitti 1–0 yhteistuloksella.*





*2–2 yhteistulos. Atlético Madrid voitti vierasmaaleilla.*

## Loppuottelu

Loppuottelu pelattiin 28. toukokuuta 2016 San Sirolla, Milanossa.

## Lähteet
Vaittila

**Vaittila** oli 24 talon kylä Kivennavan pitäjän pohjoisosassa Valkjärvelle ja Rautuun johtavien teiden risteyksessä Karjalankannaksella. Lipola oli Vaittilan naapurikylä. Nykyisin Vaittilan kohdalla on peltoja ja metsää. 

## Lähteet
Severi Saarinen

**Severi Mikael Saarinen** (23. maaliskuuta 1905 Sortavala – 15. elokuuta 1983 Helsinki) oli suomalainen ekonomi, kauppaneuvos (1958) ja Rautatiekirjakaupan toimitusjohtaja 1955–1971. Hän kuului suomalaisen kirja- ja lehtialan keskeisiin vaikuttajiin.

Saarinen valmistui ekonomiksi 1928. Hän oli Kirjavälitys oy:n konttoripäällikkö 1929–1937, johtokunnan jäsen 1954–1956, Kustannusosakeyhtiö Kotimaan toimitusjohtaja 1937–1946, johtokunnan jäsen 1937–1953, Kansanavun toiminnanjohtaja 1941–1945, Kustannusosakeyhtiö Otavan myyntijohtaja 1946–1953 ja Rautatiekirjakauppa oy:n johtaja 1953–1955 ja toimitusjohtaja 1955–1971.

## Lähteet

## Aiheesta muualla
*
Vanhakylä (Kivennapa)

**Vanhakylä** oli Kivennavan pitäjän eteläosissa sijainnut toisistaan erillään tien varrella olleen yhdentoista talon muodostama kylä Karjalankannaksella. Se sijaitsi Siesjärven eteläpuolella Karvalan ja Multalan välissä.

## Lähteet

## Aiheesta muualla
*
Vehmainen (Kivennapa)

**Vehmaisen** kylä sijaitsi Karjalankannaksella Kivennavan pitäjässä rajan pinnassa, Siiranmäestä pari kilometriä rajalle päin. Taloja Vehmaisissa oli ennen talvisotaa 56. Nykyisin Vehmainen ja sen naapurikylät Siiranmäki ja Suurselkälä ovat tyhjiä, autioita niittyjä, joilla ei ole yhtään asukasta eikä rakennusta.

## Lähteet

## Aiheesta muualla
*
Roch Marc Christian Kaboré

**Roch Marc Christian Kaboré** (s. 25. huhtikuuta 1957) on burkinalainen poliitikko. Hänet valittiin 29. marraskuuta 2015 pidetyissä vapaissa vaaleissa maansa presidentiksi. Kaboré valittiin ensimmäisellä kierroksella 53,3 prosentin osuudella annetuista äänistä. 24. tammikuuta 2022 tapahtuneessa sotilasvallankaappauksessa Kaboré syrjäytettiin. 

## Elämäkerta
Kaboré syntyi Ouagadougoussa, missä kävi koulunsa. Hänen isänsä oli ministeri Charles Bila Kaboré.  Vuonna 1975 hän muutti Dijoniin, missä hän opiskeli liikkeenjohtoa. Maisteriksi hän valmistui vuonna 1980. 

Valmistuttuaan Kaboré palasi kotimaahansa ja ryhtyi työskentelemään maansa suurimmassa pankissa BIB:ssä. Burkina Fason edistysmielinen presidentti Thomas Sankara tuki Kaboréa ja nimitti hänet pankin pääjohtajaksi vuonna 1984. Kaboré hoiti tehtävää viisi vuotta.

Vuonna 1989 Kaboré ryhtyi poliitikoksi. Hänestä tuli ministeri ja maan presidentin Blaise Compaorén neuvonantaja ja hänet valittiin myös kansanedustajaksi. Vuonna 1994 hänet nimitettiin maansa pääministeriksi. Vuonna 1996 perustettiin puolue "Demokratian ja edistyksen kongressi" (CDP) ja Kaboré lopetti pääministerinä. Pääministeriyden sijasta hän toimi presidentin erityisneuvonantajana ja uuden puolueen varapuheenjohtajana. 

Vuonna 2002, 6. kesäkuuta, Kaborésta tuli Burkina Fason kansalliskokouksen puheenjohtaja. Hänet valittiin kansanedustajaksi myös vuoden 2007 vaaleissa. Tuolloin hänet valittiin uudelleen myös sen puheenjohtajaksi. 

Kaboré ja moni muu tunnettu poliitikko erosi CDP:stä tammikuussa 2014. He syyttivät puoluetta epädemokraattisuudesta ja kansakuntaa vahingoittavasta politiikasta. He paljastivat oppositiolle istuvan presidentin Blaise Compaorén aikeet muuttaa perustuslakia ja jatkavan presidenttinä myös vuoden 2015 jälkeen. Tämän jälkeen, 25. tammikuuta 2014, oppositiohenkiset perustivat uuden puolueen, "Kansanliike edistyksen puolesta" (MPP). Kaboré valittiin sen puheenjohtajaksi. Kesäkuussa 2015 hänet nimitettiin puolueensa presidenttiehdokkaaksi. 

Kaboré astui presidentin virkaan 29. joulukuuta 2015. Pääministeriksi hän nimitti 7. tammikuuta 2016 ekonomisti Paul Kaba Thieban ja koko hallitus saatiin muodostettua 13. tammikuuta.

Burkina Fasossa pidettiin vaalit marraskuussa 2020. Niissä Kaboré uudisti presidentin mandaattinsa saamalla 57,74% äänistä. Virkaanastujaispuheessaan hän ilmaisi huolensa maansa sisäisen turvallisuuden huononomisesta joka vaarantaan maan kehityksen. Hän vaati laajan komission asettamista selvittämään maan itsenäisyyden ajan taloudellisia ja poliittisia rikoksia jotka ovat aiheuttaneet eri kansalaisryhmille epäluottamusta toisiaan kohtaan.  

Burkina Fasossa tapahtui 24. tammikuuta 2022 sotilasvallankaappaus, jossa Kaboré syrjäytettiin. Vallankaappaus oli veretön ja vallankaappaajat ilmoittivat Kaborén olevan turvassa, tosin kotiarestissa. ECOWAS painosti vallankaappajia vapauttamaan Kaborén mihin he suostuivat helmikuussa 2022.  

Avioliiton Kaboré solmi vuonna 1982 opiskelukaverinsa Sika Bella Kaborén kanssa. Pariskunnalla on kolme lasta. 
## Lähteet
Kansanapu

**Kansanapu** oli Suomen Huolto ry:n vuonna 1942 perustettu keräyselin. Toiminnanjohtaja vuosina 1941–1945 oli Severi Saarinen.

Kansanavun suurkeräykset toteutettiin 1942–1949. Keräyksien yhteydessä tehtiin kymmenittäin erilaisia julisteita. Julistesarjan suunnittelusta vastasi pääasiassa SEK-mainostoimiston suunnitteluryhmä, johon kuuluivat Jorma Suhonen, Holger Erkelenz, Aarno Knuus. Valtion tiedoituslaitoksen palveluksessa sota-aikana toiminut Per Henrik Taucher voitti vuonna 1946 Kansanavun järjestämän julistekilpailun. Julisteessa pieni apea poika nimilappu kaulassa vetoaa yleisöön keräysvarojen saamiseksi. 

Julisteiden lisäksi Kansanapu julkaisi kirjeensulkijamerkkejä ja postimerkkejä. Keräysvaroilla tuettiin rintamamiesten, siirtoväen ja sotaleskien perheitä ja avustettiin sotainvalideja ja sotaorpoja. Keruukampanjan tarkoituksiin kehitettiin vetoavia lauseita, kuten "Hyvä antaa vähästänsä", "Riittäähän tarvitseville sinultakin" ja "Avaa sydämesi".

File:FIN 1943 MiNr0275 mt B002.jpg| Kansanavun merkki vuodelta 1943
File:FIN 1943 MiNr0276 mt B002.jpg| Kansanavun merkki vuodelta 1943
File:Stamp 1944 - Kansanapu.jpg| Kansanavun merkki vuodelta 1944



Kansanapu järjesti vuonna 1947 maalaus- ja piirustuskilpailun, johon saivat osallistua kaikki kansa- ja oppikoulut. Se liittyi samana vuonna järjestettyyn suurkeräykseen.

Kansanapu-keräyksen jatkajaksi perustettiin vuonna 1949 Yhteisvastuukeräys.

## Lähteet

## Aiheesta muualla
*, lyhyt dokumenttielokuva vuodelta 1946
Albanian kunnat

**Albanian kunnat** ovat Albanian paikallishallinnon yksiköitä. Maa on jaettu 61 kuntaan (), jotka on luotu vuoden 2015 kuntauudistuksessa.

Ennen vuotta 2014 Albania oli jaettu kaupunki- ja maalaiskuntiin, joilla oli ei ollut suurta hallinnollista merkitystä. Entisiä kuntia oli yhteensä 373.

## Luettelo kunnista

## Lähteet
Radwa Ashour

**Radwa Ashour** (; 26. toukokuuta 1946 Kairo – 30. marraskuuta 2014) oli egyptiläinen kirjailija ja englannin kielen professori Kairon Ain Shams -yliopistossa.

Ashour syntyi kairolaisen lakimiesperheen tyttäreksi. Hän suoritti alemman korkeakoulututkinnon englannin kielessä Kairon yliopistossa vuonna 1967 ja ylemmän 1972 pääaineenaan vertaileva kielitiede. Vuonna 1975 hän väitteli tohtoriksi Massachusettsin yliopistossa Yhdysvalloissa aiheenaan afroamerikkalainen kirjallisuus.

Vuonna 1967 Ashour aloitti pitkän rupeamansa kairolaisessa Ain Shams -yliopistossa. Vuonna 1986 hänestä tuli englannin kielen ja vertailevan kielitieteen professori ja vuosina 1990–1993 hän johti yliopiston englannin kielen laitosta.

Ashour oli tunnettu poliittisesta aktivismistaan. Kun Egyptin presidentti Anwar Sadat pyrki normalisoimaan maan suhteita Israelin kanssa, Ashour oli mukana perustamassa yliopistoissa esiintyvän sionismin vastaista komiteaa. Myöhemmin Hosni Mubarakin presidenttikaudella Ashour oli mukana yliopistojen itsenäisyyttä ajavassa liikkeessä.

Radwa Ashour oli yksi toimittajista vuonna 2004 julkaistussa neliosaisessa hakuteoksessa arabiankielisistä naiskirjailijoista.  Hän on tutkinut myös William Blaken, Kahlil Gibranin ja palestiinalaisen Ghassan Kanafanin tuotantoa. Oman kaunokirjallisen uransa hän aloitti vasta 1980-luvulla. Vuoden 1983 muistelmia opiskeluvuosista Yhdysvalloissa seurasi esikoisromaani *Hajar Dafi* 1985. Hänen tunnetuin teoskokonaisuutensa on Granada-trilogia, joka julkaistiin 1994–1995.

## Yksityiselämä
Vuonna 1970 Ashour avioitui palestiinalaisen runoilija Murid al-Barghuthin kanssa, ja he asuivat avioliittonsa aluksi lyhyen aikaa Kuwaitissa. Vuonna 1977 al-Barghuthi karkotettiin Egyptistä ja hän asettui Unkariin. Heidän poikansa Tamim El-Barghouti (s. 1977) on myös runoilija.

## Lähteet
Torture (albumi)

__NOTOC__
**Torture** on Cannibal Corpsen 12. studioalbumi, joka julkaistiin 13. maaliskuuta 2012. Albumi äänitettiin Sonic Ranch -studiolla ja sen tuotti Hate Eternalin kitaristi Erik Rutan. Kappaleesta ”Encased in Concrete" kuvattiin musiikkivideo.

Albumi nousi Suomen virallisen listan sijalle 35. Ruotsissa se debytoi Sverigetopplistanin sijalle 37, ja Yhdysvalloissa Billboard 200 -listan sijalla 38.

## Kappaleet
#
#
#
#
#
#
#
#
#
#
#
#

## Kokoonpano
* George ”Corpsegrinder” Fisher – laulu
* Pat O’Brien – kitara
* Rob Barrett – kitara
* Alex Webster – bassokitara
* Paul Mazurkiewicz – rummut

### Tuotanto
* Erik Rutan – tuottaja, äänittäjä, miksaaja
* Alan Douches – masteroija
* Brian Elliott – muu äänittäjä
* Robert Caldwell – muu äänittäjä
* Jerry Ordonez – avustava äänittäjä
* Adrian Lozano – avustava äänittäjä
* Charles Godfrey – avustava äänittäjä
* Alex Morgan – valokuvat
* Vince Locke – kansikuva
* Brian Ames – layout

## Arvostelut
* Metacritic: 81%
* About.com: 
* Allmusic: 
* Blabbermouth: 
* Imperiumi.net: 9–/10
* Kaaoszine.fi: 
* PopMatters: 
* Record Collector: 
* Soundi: 

## Lähteet

## Aiheesta muualla
* 
* ''Torture'' discogs.com-sivustolla
Šadžar al-Durr

**Šadžar al-Durr** oli aijubidien aikaisen Egyptin naispuolinen sulttaani noin kolmen kuukauden ajan vuonna 1250. Hän nousi valtaan miehensä As-Salih Ayyubin ja tämän toisen naisen saaman alun perin kruununperijäksi suunniteltun al-Mu’azzam Turanshahin kuoltua. Šadžar al-Durr luopui lopulta vallasta mamelukkien hyväksi. Vallanvaihdoksen jälkeenkin hän vaikutti jonkin aikaa maan hallinnon kulisseissa, kunnes hänet otettiin vangiksi maan valtaistelujen aikana. Hänen ruumiinsa löytyi lopulta Kairon sitadellin ulkopuolelta vuonna 1257.

## Elämäkerta

Šadžar al-Durr oli alun perin turkkilaistaustainen orja ja yksi ajubidihallitsija al-Salih Ayyubin jalkavaimoista. Lopulta hänestä tuli tämän pääasiallinen vaimo ja hän synnytti pojan nimeltä Khalil. Khalil kuoli pian syntymänsä jälkeen, mutta al-Durr säilytti lempinimensä Umm Khalil eli Khalilin äiti loppuelämänsä ajan.

Al-Salih Ayyub kuoli Egyptiin suuntautuneen seitsemännen ristiretken aikana vuonna 1249. Hän oli osoittanut vaimonsa ja kaksi muuta henkilöä turvaamaan al-Mu’azzam Turanshahin valtaannousun, joka oli Ayyubin poika toisen naisen kanssa. Mamelukit eli orjasotilaat surmasivat kuitenkin Turanshahin pian tämän Egyptiin saapumisen ja valtaannousun jälkeen 2. toukokuuta 1250. Kaksi päivää myöhemmin al-Durr julistettiin sulttaaniksi. Naisen nousu kuningaskunnan päämieheksi oli hyvin epätavallista keskiaikaisissa islamilaisissa yhteiskunnissa, vaikka heitä oli toiminut esimerkiksi sijaishallitsijoina. Naisena samassa asemassa sulttaanina oli toiminut ennen al-Durria vain Delhin sulttaani Radiyya vuosina 1236-1240.

Aijubidien Syyrialaiset alueet eivät tunnustaneet uutta hallitsijaa ja al-Durr hallitsi vain aijubudien Egyptiä. Heinäkuussa 1250 al-Durr luopui asemastaan mamelukki Aibak al-Turkumanin hyväksi. Päätökseen vaikutti todennäköisesti nimenomaan Syyrian aijubidien ja etenkin Damaskosta ja Aleppoa hallinneen al-Nasir Yusufin painostus. Aybak luopui itsekin pian vallasta nuoren aijubidiprinssi al-Ashraf Musan hyväksi. Jonkin aikaa vallanvaihdoksen jälkeen Aybak ja al-Durr avioituivat ja käyttivät todellista valtaa nuoren hallitsijan kulisseissa. Vuonna 1254 Aybak syrjäytti al-Ashraf Musan ja nai Mosulia hallinneen Badr al-Din Lu’lun tyttären. Al-Durr vastasi tähän murhauttamalla Aybakin 10. huhtikuuta 1257. Murhaa seurasi valtataistelu, jonka voittivat lopulta Aybakin pojan al-Mansur ’Alin kannattajat. Šadžar al-Durr vangittiin ja 28. huhtikuuta hänen ruumiinsa löydettiin Kairon sitadellin ulkopuolelta. Ajan kuluessa al-Durrin elämään liitettiin useita piirteitä, joita ei tunneta varhaisimmista kertomuksista.

## Lähteet